ΓΡΑΠΤΗ ΕΡΩΤΗΣΗ P-0189/01

υποβολή: Mogens Camre (UEN) προς την Επιτροπή

(29 Ιανουαρίου 2001)

Θέμα: Οι δραστηριότητες του PKK εκτός Τουρκίας

Στις 5, 6 και 7 Δεκεμβρίου 2000, στη Γερμανία, η εφημερίδα του PKK zgr Politika εξέδωσε και δημοσίευσε πληροφορίες σχετικά με πρόσφατες ένοπλες αντιπαραθέσεις μεταξύ των ανταρτικών κουρδικών κομμάτων, του PKK και του YNK, κάτω από το οποίο κρύβεται η PUK (Πατριωτική Ένωση του Κουρδιστάν) που καθοδηγείται από τους Ταλιμπάν. Τούτο αποδεικνύει ότι το PKK δεν έχει σταματήσει τις ένοπλες δραστηριότητές του. Το PKK διατηρεί τις ένοπλες δυνάμεις του εκτός Τουρκίας και είναι σε θέση να προβαίνει σε τρομοκρατικές ενέργειες εναντίον τούρκων πολιτών. Περισσότερες πληροφορίες για το θέμα αυτό δίνονται στην ιστοσελίδα της zgr Politika στη διεύθυνση www.ozgurpolitika.org.

Τα τρομοκρατικά και εξτρεμιστικά αυτά κινήματα, τα οποία δρουν εντός της Ευρωπαϊκής Ένωσης, αποτελούν σοβαρή απειλή τόσο για τους ευρωπαίους πολίτες όσο και για τους συμπατριώτες τους. Κατά συνέπεια, θα είχε ιδιαίτερο ενδιαφέρον να γνωρίζουμε ποιες πληροφορίες διαθέτει η Επιτροπή σχετικά με τρομοκράτες του PKK που δρουν τόσο στα κράτη μέλη της Ευρωπαϊκής Ένωσης όσο και σε άλλα μέρη.

Ποιες πληροφορίες μπορεί να παράσχει η Επιτροπή σχετικά με την απειλή που συνιστά η δράση του PKK εκτός Τουρκίας; Συμμετέχει η Επιτροπή κατά τρόπο ενεργό στηνποστήριξη του αγώνα κατά της συγκεκριμένης τρομοκρατικής δραστηριότητας;

Απάντηση του κ. Vitorino εξ ονόματος της Επιτροπής

(8 Μαρτίου 2001)

Η Επιτροπή γνωρίζει τις δραστηριότητες του PKK και καταδικάζει χωρίς χαρακτηρισμό κάθε προσφυγή στη βία ή στην τρομοκρατία εκ μέρους οιασδήποτε οργάνωσης.

Το άρθρο 29 της συνθήκης για την Ευρωπαϊκή Ένωση αναφέρεται στην καταπολέμηση της τρομοκρατίας ως ένα μέσο που συμβάλλει στην επίτευξη του στόχου της Ένωσης για παροχή στους πολίτες της ενόςψηλού επιπέδου ασφάλειας σε ένα χώρο ελευθερίας, ασφάλειας και δικαιοσύνης.

Τα κύρια φόρα για συνεργασία μεταξύ των κρατών μελών και της Επιτροπής είναι δύο ομάδες εργασίας του Συμβουλίου για την τρομοκρατία (εκ των οποίων η μία ασχολείται με την τρομοκρατία στην Ένωση και η άλλη με τη διεθνή διάσταση της τρομοκρατίας) και η Europol.

Τα κράτη μέλη ανταλλάσσουν πληροφορίες σχετικά με την εσωτερική και εξωτερική απειλή που τρομοκρατικές ομάδες, όπως το PKK, παρουσιάζουν για τα κράτη μέλη και προετοιμάζουν αποφάσεις για βελτίωση της συνεργασίας. Περιοδικώς παρουσιάζεται ένα (εμπιστευτικό) έγγραφο για την εσωτερική και εξωτερική τρομοκρατική απειλή.

Η Εuropol, επιπλέον, η δικαιοδοσία της οποίας περιλαμβάνει την καταπολέμηση της τρομοκρατίας, στηρίζει τιςπηρεσίες επιβολής του νόμου των κρατών μελών μέσω ανταλλαγής πληροφοριών και παροχής στρατηγικής και επιχειρησιακής ανάλυσης.

Η Ένωση, επίσης, παίζει ενεργητικό ρόλο στην εργασία που διεξάγεται για την καταπολέμηση της τρομοκρατίας από τα Ηνωμένα Έθνη (ΟΗΕ), στα πλαίσια της οποίας μια δωδεκάδα σημαντικών συμβάσεων είναι εν ισχύ ή στη διαδικασία επικύρωσης.

Παρομοίως, η ομάδα των οχτώ πιο βιομηχανικών χωρών (G8) αποτελεί ένα σημαντικό πλαίσιο συζήτησης για την αντιμετώπιση της τρομοκρατίας. Η συμμετοχή στην G8 κρατών μελών της ΕΕ και της Επιτροπήςπερείδεται επί της εκτεταμένης συνεργασίας με τις Ηνωμένες Πολιτείες, την Ινδία, τη Ρωσία και τιςποψήφιες χώρες.

Μια νέα απειλή στο χώρο της τρομοκρατίας είναι η κυβερνοτρομοκρατία, δηλαδή η χρήση ηλεκτρονικών μέσων για εκφοβισμό ή εξαναγκασμό των άλλων. Η ομάδα εργασίας του Συμβουλίου βρίσκεται στο στάδιο της βελτίωσης της συνεργασίας μεταξύ των κρατών μελών μέσω ενός νέου συστήματος διανομής των πληροφοριών σχετικά με δικτυακούς τόπους της τρομοκρατίας.